
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 132 
                                                                din 24 iunie 2021
privind preluarea unui contract de închiriere având ca obiect terenul aferent construcției – locuință/ap. nr. I și ulterior modificarea acestuia

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 16.181/08.06.2021 şi la Consiliul Local Sighișoara cu nr. 16.977/16.06.2021, de referatul de aprobare, înregistrat cu nr. 16.183/08.06.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea înregistrată la Municipiul Sighişoara cu nr. 14.107/18.05.2021, formulată de domnul Csiszer Ștefan Robert, cu referire la preluarea contractului de închiriere nr. 261/2007, așa cum a fost modificat și completat prin actele adiționale nr. 1/2011 și nr. 2/2016, având ca obiect terenul în suprafață de 901 mp., cu destinația de teren curte și grădină, aferent construcției – locuință/ap. nr. I, situat în Municipiul Sighișoara, str. George Coșbuc, nr. 60, înscris în Cartea Funciară nr. 54320 - C1 - U2 Sighișoara, motivat de faptul că actualul chiriaș al terenului, doamna Csiszer Ilse Erika, mama petentului, a decedat, acesta devenind proprietar al apartamentului nr. I, prin succesiune;
Având în vedere că, potrivit înscrierilor din extrasul de Carte Funciară antemenționat, se impune modificarea contractului de închiriere nr. 261/2007, așa cum a fost modificat și completat prin actele adiționale nr. 1/2011 și nr. 2/2016, în sensul suplimentării suprafeței de teren închiriat, de la 901 mp., la 1016 mp., diferența de 115 mp., având categoria de folosință curți – construcții;

Având în vedere că imobilul de natură teren, mai sus menționat, este situat în intravilanul Municipiului Sighișoara – domeniul privat;   
Având în vedere prevederile Hotărârii Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, prin preluarea și ulterior modificarea contractului de închiriere, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere că, prin preluarea și ulterior modificarea contractului de închiriere se aduc venituri suplimentare la bugetul local;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 16.182/08.06.2021, prin care se propune preluarea unui contract de închiriere având ca obiect terenul aferent construcției – locuință/ap. nr. I și ulterior modificarea acestuia;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                            H O T Ă R Ă Ş T E:
Art. 1. (1) Se aprobă preluarea, începând cu data de 01.07.2021, a contractului de închiriere nr. 261/2007, așa cum a fost modificat și completat prin actele adiționale nr. 1/2011 și nr. 2/2016, având ca obiect terenul în suprafață de 901 mp., cu destinația de teren curte și grădină, aferent construcției – locuință/ap. nr. I, situat în Municipiul Sighișoara, str. George Coșbuc, nr. 60, înscris în Cartea Funciară nr. 54320 - C1 - U2 Sighișoara, nr. cad. 54320 - C1 - U2, nr. C.F. vechi 188/I, cu nr. top. 1209/I, de către domnul Csiszer Ștefan Robert, motivat de faptul că actualul chiriaș al terenului, doamna Csiszer Ilse Erika, mama acestuia, a decedat.

(2) Se aprobă modificarea contractului de închiriere, astfel cum a fost preluat potrivit prevederilor art. 1 alin. (1) din prezenta hotărâre, în sensul suplimentării suprafeței de teren închiriate cu 115 mp., respectiv de la 901 mp., la 1016 mp., cu categoria de folosință curți – construcții, conform înscrierilor din cartea funciară antemenționată.
 (3) Chiria va fi de 265,22 lei/an, respectiv 70 mp. x 0,08 lei/mp./an + 652 mp. x 0,06 lei/mp./an + 294 mp. x 0,75 lei/mp./an, stabilită conform prevederilor art. 1, lit. a.2) și art. 5, alin. (1) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021 și va fi indexată cu indicele de inflaţie anual. 

(4) Termenul de închiriere va fi de 6 luni.

(5) Restul clauzelor contractuale din contractul de închiriere, astfel cum a fost preluat și modificat potrivit prevederilor art. 1 alin. (1) și alin. (2) din prezenta hotărâre, își mențin valabilitatea între Municipiul Sighișoara și domnul Csiszer Ștefan Robert.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet       
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;
  1 ex. Biroul Juridic;

  1 ex. domnul Csiszer Ștefan Robert.
13 ex.  

B.A. 
